4. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 70920 της 22 Οκτ./3 Νοεμ. 1971 (ΦΕΚ Β' 881) Περί καθορισμού τυπικών προσόντων διορισμού εις τον εισαγωγικόν βαθμόν διοικητικού προσωπικού Πανεπιστημίου Ιωαννίνων. Έχοντες υπ’ όψει: α)Το άρθρ. 27 παρ. 3 του Ν.Δ.746/70 περί ιδρύσεως Πανεπιστημίου Ιωαννίνων, β) το άρθρ. 7 παρ. 5 του Β.Δ/τος της 23/31. 12.1955 «περί εφαρμογής του Υπαλληλικού Κώδικος επί των υπαλλήλων Νομικών Προσώπων Δημοσίου Δικαίου», γ) την υπ’ αριθ. 888/5.6.1971 πρότασιν της Συγκλήτου του Πανεπιστημίου Ιωαννίνων (συνεδρία 1.6.1971), δ)την υπ’ αριθ. 583/1971 σύμφωνον γνώμην του Ανωτάτου Συμβουλίου Δημοσίων Υπηρεσιών, αποφασίζομεν : Καθορίζομεν τα ειδικά τυπικά προσόντα διορισμού εις τον Εισαγωγικόν Βαθμόν των δια του Ν.Δ. 746/1970 ΦΕΚ 267 Α' «περί ιδρύσεως Πανεπιστημίου Ιωαννίνων» ιδρυθεισών θέσεων διοικητικού προσωπικού, ως ακολούθως: Α' Κατηγορίας α.Ειδικόν τυπικόν προσόν διορισμού εις τον εισαγωγικόν βαθμόν (8ον) ορίζεται το πτυχίον οιουδήποτε τμήματος της Νομικής Σχολής του Πανεπιστημίου Αθηνών ή της Σχολής Νομικών και Οικονομικών Επιστημών του Πανεπιστημίου Θεσσαλονίκης ή της Ανωτάτης Σχολής Οικονομικών και Εμπορικών Επιστημών ή της Παντείου Ανωτάτης Σχολής Πολιτικών Επιστημών ή της Ανωτάτης Βιομηχανικής Σχολής ή ισότιμον Πτυχίον Σχολής της αλλοδαπής. β.Δια τον κλάδον Βιβλιοθηκονόμων πτυχίον Ανωτάτης Σχολής της ημεδαπής ή ισότιμον της αλλοδαπής, πιστοποιουμένη γνώσις μιας εκ των ξένων γλωσσών, Γαλλικής, Αγγλικής ή Γερμανικής και γνώσεις Βιβλιοθηκονομίας. Β' Κατηγορίας Δια τον κλάδον Βιβλιοθηκαρίων: Απολυτήριον εξαταξίου Γυμνασίου ή άλλης ισοτίμου Μέσης Σχολής Γενικής Εκπαιδεύσεως, γνώσεις βιβλιοθηκονομίας, δακτυλογραφίας και μιας ξένης γλώσσης (Γαλλικής, Αγγλικής ή Γερμανικής). Γ' Κατηγορίας Δια τον κλάδον Κλητήρων: Απολυτήριον Δημοτικού Σχολείου. Δια τας θέσεις προσωπικού επί σχέσει Ιδιωτικού Δικαίου. Δια την θεσιν Γεωπόνου: πτυχίον του Γεωπονικού Τμήματος της Γεωπονικής και Δασολογικής Σχολής του Πανεπιστημίου Θεσσαλονίκης ή της Ανωτάτης Γεωπονικής Σχολής Αθηνών ή άλλης ισοτίμου Σχολής της αλλοδαπής. Δια την θέσιν Τεχνίτου Ηλεκτρολόγου: Πτυχίον Μέσης Τεχνικής Σχολής και 2ετής εμπειρία. Δια την θέσιν υδραυλικού: Πτυχίον Μέσης Τεχνικής Σχολής ή 7ετής εμπειρία. Δια την θέσιν Τεχνίτου Μηχανολόγου: Πτυχίον Μέσης Τεχνικής Σχολής και 2ετής εμπειρία. Δια την θέσιν Τεχνίτου Ξυλουργού: Πτυχίον Μέσης Τεχνικής Σχολής ή 7ετής εμπειρία. Δια την θέσιν Τεχνίτου Οικοδόμου: Πτυχίον Μέσης Τεχνικής Σχολής ή 7ετής εμπειρία. Δια την θέσιν Θερμαστού: Άδεια ασκήσεως του επαγγέλματος θερμαστού. Δια την θέσιν Νυκτοφύλακος: Απολυτήριον Δημοτικού Σχολείου. Η παρουσα δημοσιευθήτω δια της Εφημερίδος της Κυβερνήσεως. 